สวัสดีค่ะ พอดีประจำเดือนมาล่าสุดวันที่12กค แล้วประจำเดือนหายวันที่15 แล้วมีอะไรกับแฟนแบบไม่ใส่ถุงยางจนเสร็จข้างใน แล้วเมื่อวันที่วันที่ 4และวันที่6 ส.ค มีเลือดออกมานิดนึงแบบนิดนึงมากๆค่ะสีออกแดงนิดๆ นึกว่าประจำเดือนแต่ไม่ใช่แล้วตอนนี้มีอาการคล้ายประจำเดือนมาประมาณจะ2อาทิตแล้วแต่ประจำเดือนยังไม่มาเลยค่ะแต่ตกขาวเยอะมาก อารมณ์แปรปรวนมากเลยค่ะ แบบนี้เป็นอะไรหรือเปล่าคะ
สวัสดีค่ะ หากประจำเดือนมาวันที่ 12-15 ก.ค. แล้วได้มีเพศสัมพันธ์วันที่ 15 ก.ค.เท่ากับมีเพศสัมพันธ์ในวันที่ 4 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมากสำหรับเลือดที่ออกในวันที่ 4 และ 6 ส.ค. หากออกเล็กน้อย ก็ไม่น่าใช่ประจำเดือน แต่อาจเป็นเลือดออกช่วงไข่ตก หรือการผลิตฮอร์โมนของรังไข่ผิดปกติไปก็ได้ส่วนประจำเดือนนั้น ก็ควรรอต่อไปก่อน เนื่องจากอาจยังไม่ถึงเวลาที่ประจำเดือนจะมาค่ะ แต่ท้้งนี้ หากกังวลว่าจะมีการตั้งครรภ์หรือไม่ ก็อาจลองตรวจหาการตั้งครรภ์ดู หากตรวจไม่พบ จะได้ไม่ต้องกังวล และให้รอประจำเดือนต่อไปค่ะสำหรับการที่มีตกขาวเยอะ และอารมณ์แปรปรวน ก็อาจเป็นผลจากการเปลี่ยนแปลงของฮอร์โมนที่เกิดจากรังไข่ทำงานผิดปกติได้ แนะนำควรสังเกตอาการต่อไปก่อน หากต่อมาได้มีประจำเดือนมา แล้วอาการต่างๆ หายไป ก็ไม่ได้ถือว่าผิดปกติอะไรค่ะ